Alle innkomne hilsener ble gjennomgått og sortert etter størrelse, og plassert i gasstette laminatposer. Laminatene i posene er plast og aluminium. Posene er produsert i Japan og er spesiallaget for å kunne lagre dokumenter over lang tid. Ved pakkingen ble oksygenet i posene fortrengt ved hjelp av argon 4.6-gass. Etter dette ble posene vakuumert og sveiset sammen. Hensikten med dette var å fjerne som mye som mulig av oksygen og fuktighet. Denne prosessen ble utført av Norsk institutt for næringsmiddelforskning på Universitetet for miljø- og biovitenskap i Ås.